armvectores/hy_wikipedia_2023 huggingface dataset:
Դեկտեմբերի 24

Դեկտեմբերի 24, տարվա 358-րդ (359-րդ նահանջ տարիներում) օրն է։


== Դեպքեր ==
1905` հիմնադրվել է Սան Պաուլու նահանգի պատկերասրահը


== Ծնունդներ ==
1822 - Մեթյու Առնոլդ, անգլիացի բանաստեղծ և արվեստի տեսաբան։
1868 - Էմանուել Լասկեր, գերմանացի նշանավոր շախմատիստ, շախմատի աշխարհի 3-րդ չեմպիոն (մ. 1941)
1895 - Գուրգեն Յանիկյան, հայ գրող և ճարտարագետ, հայկական նորագույն զինյալ ազատագրական պայքարի հերոս։
1906 - Ջեյմս Հադլեյ Չեյզ, անգլիացի դետեկտիվ ժանրի գրող (վ. 1985)։
1919 - Մեհենդակ Մելիքյան, հայ սովետական փիլիսոփա
1961 - Իլհամ Ալիև, Ադրբեջանի նախագահ։
1968 - Պետրոս Պետրոսյան, գեղանկարիչ
1981 - Դիմա Բիլան, ռուս ճանաչված երգիչ, Եվրատեսիլի հաղթող
1991 - Լուի Թոմլինսոն, անգլիացի երգահան, դերասան և One Direction հայտնի խմբի անդամ


== Մահեր ==
1940 - Գասպար Ոսկանյան,խորհրդային ռազմական գործիչ, քաղաքացիական պատերազմի հերոս
1952 - Անտոն Գազել, հրապարակագիր
1974 - Իդա Քար (Քարամյան), հայ լուսանկարիչ (ծ. 1908)
1982 - Լուի Արագոն, ֆրանսիացի գրող և քաղաքական գործիչ էր
1997 - Տոսիրո Միֆունե, ճապոնացի դերասան, հայտնի է առավելապես Ակիրա Կուրոսավայի ֆիլմերից*
2013 - Ամեդեո Ամադեի, իտալացի ֆուտբոլիստ և գլխավոր մարզիչ
Տակումա Ասանո

Տակումա Ասանո (ճապ.` 浅野拓磨, նոյեմբերի 8, 2003(2003-11-08), Կոմոնո, Mie district, Միե, Ճապոնիա), ճապոնացի ֆուտբոլիստ, հարձակվող։ Հանդես է գալիս գերմանական «Շտուտգարտ»-ի և Ճապոնիայի ազգային հավաքականի կազմում։


== Ակումբային կարիերա ==


=== «Սանֆրեցե Հիրոսիմա» ===
Ասանոն «Սանֆրեցե Հիրոսիմա»-ին միացել է 2013 թվականի հունվարին` 18 տարեկան հասակում։ Թիմի կազմում իր դեբյուտը ֆուտբոլիստը նշել է 2013 թվականի սեպտեմբերի 14-ին` «Կավասակի Ֆրոնտելե»-ի դեմ խաղում։ Նա փոխարինման է դուրս եկել 82-րդ րոպեին։
Նա օգնել է իր թիմին դառնալ Ճապոնիայի առաջնության 2015 թվականի չեմպիոն։ Առաջնության շրջանակներում նա մասնակցել է 34 հանդիպման և դարձել 9 գոլի հեղինակ։


=== «Արսենալ» ===
2016 թվականի հուլիսի 3-ին Տակումա Ասանոն տեղափոխվել է Պրեմիեր Լիգան ներկայացնող «Արսենալ»։


=== «Շտուտգարտ» ===
2016 թվականի օգոստոսի 26-ին Ասանոն վարձակալական հիմունքներով տեղափոխվել է գերմանական «Շտուտգարտ»։ Նա թիմի կազմում իր առաջին գոլը խփել է 2017 թվականի ապրիլի 9-ին։
2017 թվականի հունիսի 22-ին գերմանական ակումբը երկարաձգել է վարձակալության ժամկետը։


== Միջազգային կարիերա ==
Ճապոնիայի ազգային հավաքական Տակումա Ասանոն առաջին անգամ հրավիրվել է 2015 թվականի մայիսին։ Հավաքականի կազմում իր դեբյուտը ֆուտբոլիստը նշել է 2015 թվականի օգոստոսի 2-ին` Հյուսիսային Կորեայի հավաքականի դեմ խաղում։
2016 թվականի հունիսի 3-ին` Բուլղարիայի հավաքականի դեմ խաղում Ասանոն խփել է իր առաջին գոլը հավաքականի կազմում։


== Վիճակագրություն ==


== Ձեռքբերումներ ==


=== Ակումբային ===
Ճապոնիայի չեմպիոն - 2013, 2015
Ճապոնիայի սուպերգավաթակիր - 2013, 2014, 2016
II Բունդեսլիգա-ի չեմպիոն - 2017


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրությունը National Football Teams կայքում(անգլ.)
Երազ բռնող

Երազ բռնող, ամերիկյան որոշ մշակույթներում երազ բռնողը (կամ անգլ.՝ "dream catcher", օջիբվե լեզվով՝ |asabikeshiinh, Lakota: iháŋbla gmunka, Ojibwe: asabikeshiinh, այս բառի մեռած ձևն է «սարդ» կամ օջիբվե bawaajige nagwaagan օջիբվե լեզվով՝ bawaajige nagwaagan, որը նշանակում է «սարդի բույն» ) ձեռագործ առարկա է հիմնված ուռենու ճյուղից պատրաստած օղակի վրա, որի վրա հյուսված է թույլ ցանց կամ գործվածք։ Այնուհետև երազ բռնողը զարդարվում է սուրբ համարվող տարրերով, ինչպիսիք են բմբուլներն ու ուլունքները։


== Ծագում ==
Երազ բռնողը ծագել է օջիբվեների կողմից, իսկ ավելի ուշ յուրացվել է հարևան այլ ազգերի կողմից մշակույթների ձուլման կամ միջամուսնությունների և առևտրի միջոցով։ Դեռևս 1960-ական և 70-ական համահնդկականությունը կամ համահնդկական շարժումը չէր սկսվել, երբ դրանք վերցվեցին տարբեր ազգերի բնիկ ամերիկացիների կողմից։


== Ավանդույթ և հավատալիքներ ==
Օջիբվեները երազ բռնողի ծագման հետ կապված մի ավանդույթ ունեն։ Հեքիաթասացները պատմում են, որ մի Սարդ-Կնոջ մասին, որը հայտնի էր որպես Ասիբիկաաշի․ նա հոգ էր տանում այդ երկրի վրա գտնվող մարդկանց և երեխաների մասին։ Վերջապես օջիբվե ժողովուրդը տարածվեց Հյուսիսային Ամերիկայի տարբեր անկյուններ և Ասիբիկաաշիի համար այլևս դժվար էր հասնել բոլոր երեխաներին։ Ուստի մայրիկներն ու տատիկները գործում էին կախարդական գործվածքներ՝ օգտագործելով ուռենու ճյուղից պատրաստված օղակներ և ջիլ կամ բույսերից պատրաստված պարաններ։ Երազ բռնողը մաքրում է բոլոր վատ մտքերը և թույլ տալիս, որ գլխում միայն լավ մտքեր լինեն։ Հենց որ արևը ծագում է, բոլոր մտքերը պարզապես անհետանում են։
Ամերիկացի ազգագրագետ Ֆրանս Դենսմորը գրում է իր «օջիբվե սովորույթներ» գրքում (1929, վերահրատարակվել է 1979 թվականին, էջ 113)

Նույնիսկ մանուկներն ունեն պաշտպանող թալիսմաններ։ Սրանց օրինակներն են «սարդաբները», որոնք կախվել են մանկատախտակների (Հարավային Ամերիկայում օգտագործվող տախտակներ, որոնց վրա կապել են երեխաներին) վրա։ Այս առարկաները կազմված են մոտ 3½  մատնաչափ ունեցող փայտյա օղակներից, որոնք տրամագծով գործվում են սարդերի հիանալի մանվանծքով պատրաստված բույների նմանությամբ և սովորաբար ներկվում են կարմիր։ Հին ժամանակներում գործվածքի այս տեսակը պատրաստվել է եղինջից պատրաստված մանրաթելից։ Սովորաբար երկու սարդաբույն է կախվում օղակից, և հայտնի է, որ նրանք «բռնում են ամեն տեսակի չարիք, որ կարող է օդում լինել, ինչպես սարդի բույնն է բռնում և պահում այն ամենը ինչ դիպչում է նրան»։։
Ավանդաբար օջիբվեները կառուցում են երազ բռնողը ջիլերից պատրաստված թելերով՝ գործելով ցանցեր ուռենու ճյուղից պատրաստված  փոքր կլոր կամ արցունքաձև շրջանակների մեջ (այնպես, ինչպես գործում են ձյունամուկների ցանցերը։ Պատրաստված երազ բռնողները, որոնք կախվում են մահճակալի վերևում, օգտագործվում են, որպես թալիսման, որպեսզի մարդկանց, հատկապես երեխաներին պաշտպանեն գիշերային մղձավանջներից։ 
Օջիբվեները հավատում են, որ երազ բռնողը փոխում է մարդկանց երազները։ Ըստ Կոնրադ Ջ․ Կավեչենսկիի․ Միայն լավ երազները կարող են մաքրվելով անցնել դրանց միջով․ վատ երազները կմնան ցանցի մեջ՝ անհետանալով լույսը բացվելու հետ"։ Լավ երազները անցնում են դրա միջով և սահելով փետուրների վրայով հասնում են քնածին։


== Ծանոթագրություններ ==
Ուդուգուչին

Ուդուգուչին (ռուս.՝ Удугучин, ուդմ.՝ Удугучин), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1055 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլեն Պաուել

Գլեն Թոմաս Պաուել (անգլ.՝ Glen Thomas Powell; հոկտեմբերի 21, 1988(1988-10-21), Օստին, ԱՄՆ), ամերիկացի դերասան, սցենարիստ և պրոդյուսեր։ Առավել հայտնի է «Ճիչերի թագուհիները» (2015-2016) հեռուստասերիալում Չեդ Ռեդուելի դերով։
Նրա մասնակցությամբ այլ հայտնի ֆիլմեր՝ «Լրտեսների երեխաները 3։ Խաղն ավարտված է» (2003), «Ֆասթֆուդի ազգը» (2006), «Մեծն բանավիճողները» (2007), «Թաղված սիրո մեջ» (2012), «Խավարի ասպետը։ Լեգենդի վերածնունդը» (2012), «Սեռական դաստիարակություն» (2014), «Անզուսպները 3» (2014), «Բոլորն ուզում են մի քիչ» (2016) և «Թաքնված կերպարանքներ» (2016)։


== Կենսագրություն ==
Գլեն Պաուելը ծնվել է 1988 թվականի հոկտեմբերի 21-ին ԱՄՆ-ի Տեխաս նահանգի Օստին քաղաքում։ Նրա մայրը Սիդնի Պաուլն է, իսկ հայրը՝ Գլեն Պաուել ավագը, ունի նաև երկու քույր՝ Լորեն և Լեսլի Պաուելները։ Պաուելը Տեխասի միջնակարգ դպրոցի ավագ դասարաններում սովորելու ընթացքում հետաքրքրվել է լաքրոս խաղով։ Նրա առաջին ոչ մեծ դերը եղել է 2003 թվականին «Լրտեսների երեխաները 3։ Խաղն ավարտված է» ֆիլմում, որտեղ նրա խաղընկերներն են եղել այնպիսի հոլիվուդյան աստղեր, ինչպիսիք են Անտոնիո Բանդերասը և Սիլվեստր Ստալոնեն։


== Կարիերա ==
2007 թվականին՝ քոլեջում առաջին ուսումնական տարվանից առաջ, Գլենը դեր է ստացել ռեժիսոր Դենզել Վաշինգտոնի «Մեծն բանավիճողները» ֆիլմում․ վերջինս ևս ֆիլմում խաղացել է գլխավոր դեր։ Լոս Անջելես տեղափոխվելուց հետո դերասանը նկարահանվել է մի քանի հեռուստասերիալներում՝ «Ծովային ոստիկանություն։ Հատուկ ստորաբաժանում» (2003), «Ջեք և Բոբի» (2004-2005), «Զուգընկերները» (2010-2016) և «Ստի խաղ» (2011-2013), ինչպես նաև կինոֆիլմերում՝ «Դեպի արևմուտք» (2005), «Թռիչք կամրջից» (2006), «Ֆասթֆուդի ազգը» (2006), «Ընդմիշտ լավագույն ընկերները» (2013), «Ամերիկական հայտնություն» (2013), «Անզուսպները 3» (2014) և «Սեռական դաստիարակություն» (2014)։
Պաուելը 2015 թվականին Fox Broadcasting Company հեռուստաալիքի «Ճիչերի թագուհիները» հեռուստասերիալում, որտեղ նկարահանվել է երկու եթերաշրջանի ընթացքում, ստացել է Չեդ Ռեդուելի դերը։ 2016 թվականին դերասանը ամերիկացի տիեզերագնաց Ջոն Գլենի դերն է խաղացել ռեժիսոր Թեդ Մելֆիի «Թաքնված կերպարանքներ» ֆիլմում։ Այդ դերի համար ստացել է «ԱՄՆ կինոդերասանների գիլդիա մրցանակ» լավագույն դերասանական կազմ խաղարկային կինոյում կատեգորիայում։
Հետո նկարահանվել է «Առաքելություն Մայամիում» (2016), «Ավելի վատ, քան սուտը» (2016) և «Բոլորն ուզում են մի քիչ» (2016) ֆիլմերում։


== Ֆիլմագրություն ==


=== Դերասան ===


=== Սցենարիստ ===
2011՝ «J.A.W.»


=== Պրոդյուսեր ===
2011՝ «J.A.W.»
2012՝ «Mother Hen»


== Պարգևներ ==
Ցուցակը ներկայացված է IMDb կայքի տվյալներին համապատասխան։

2017՝ ԱՄՆ կինոդերասանների գիլդիա մրցանակ, (Լավագույն դերասանական կազմ խաղարկային կինոյում), «Թաքնված կերպարանքներ»։
2017՝ Palm Springs International Film Festival (Լավագույն դերասանական անսամբլ), «Թաքնված կերպարանքներ»։
2017՝ «Ուղեկից» մրցանակ (Լավագույն դերասանական կազմ գեղարվեստական ֆիլմում), «Թաքնված կերպարանքներ»։


== Ծանոթագրություններ ==


== Արտաքին հղումներ ==
Glen Powell Internet Movie Database կայքում
Բեյրիմաս

Բեյրիմաս, դաշտ Արածանիի ստորին հոսանքում։ Խարբերդի գավառում։ Ունի հորդաբուխ աղբյուրներ՝ պաղ ու անուշահամ ջրերով։ Նշմարվել է աղահանք։


== Ծանոթագրություններ ==
Կոպաչովկա (գյուղ, Ռոժիշչեի շրջան)

Անվան այլ կիրառումների համար տե՛ս՝ ԿոպաչովկաԿոպաչովկա (ուկրաիներեն՝ Копачівка), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Կոպաչովկա գյուղում բնակվում էր 1 327 մարդ։ Բնակավայրը զբաղեցնում է 3,93 կմ² տարածք։ Բնակչության խտությունը կազմում էր 337,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օռայիե (այլ կիրառումներ)

Օռայիե անունը կամ տերմինը կարող է վերաբերել հետևյալ հոդվածներին․

Օռայիե - գյուղ Էստոնիայի Պիլվա շրջանի կազմում։
Օռայիե - գյուղ Էստոնիայի Հյաադեմեեստե շրջանի կազմում։
Մուլլուտու Սուուրլահթ

Մուլլուտու Սուուրլահթ (անգլ.՝ Mullutu-Suurlaht), մեծությամբ 4-րդ լիճը Էստոնիայում՝ տեղակայված Սաարեմաա կղզու վրա՝ Կուրեսաարե (Kuressaare) քաղաքից երկու կիլոմետր արևմուտք։  Լիճն զբաղեցնում է մոտ 1440 հեկտար տարածք, խորությունը հասնում է 2,1 մետրի։ Աղիության տեսակետից լիճը համարվում է աղիավուն ջրամբար։ Մուլլուտու Սուուրլահթն ունի 2 մաս.

Սուուրլահթ (Կելլամյաե (Kellamäe)) - արևելյան հատված
Մուլլուտու - արևմտյան հատվածԳարնանային ընթացիկ ջրհեղեղների ժամանակ (մինչև 1,16 м) լիճը երկուսուկես անգամ միախառնվում է մոտակա ջրամբարներ Պաադլայի (Paadla), Վյագարայի (Vägara) և Կաալուպեայի (Kaalupea) հետ ու մեծանում է։ Լիճն է լցվում 3 կիլոմետր երկարություն ունեցող Նասվա  (Nasvа) գետը։ Հեղեղումների ժամանակ գետը ծովից հոսում է դեպի լիճ, իսկ սովորական օրերին՝ հակառակը ։ Այդ է պատճառը, որ լիճը հարուստ է ձկներով, մասնավորապես այնտեղ առկա են կարաս, ելեց, մանրածածան, լին, կարմրախայտ, օձաձուկ, ճերմակ խարակաձուկ, պերկես, յազ, սպիտակաձուկ, շերեփաձուկ, գայլաձուկ, յորշ։ Սուուրլահթ ծովածոցի հյուսիսարևելյան մասում տեղակայված է ոչ մեծ (3  հեկտար) կղզի Ռահինուն (Rahinu): Ծովածոցի կղզիները ցածր են՝ բեռնված մանրախիճ քարերով, տեղ-տեղ տղմոտ են, ավազոտ կամ կավային։ Լճի երկու մասերը բաժանված են Հիդրե Նուկկ (Hidre nukk)մեծ թերակղզիով։ Մուլլուտու և Վյագարա ծովածոցերն ունեն շատ նեղ կղզիներ, որոնց վրա աճում է շաքարեղեգ։ Հյուսիսում Մուլլուտուն  հասնում է 0,2—0,3 մետր խորության։ Հարավային մասում՝ մոտավորապես Նասվայի գետաբերանի մոտ, լճի  խորությունը հասնում է 1,7 մետրի։ 0,4 մետր բարձրությամբ կղզիները ծածկված են ավազով և ցեխով։ Վյագրա ծովածոցն ունի 1,1 մետր խորություն։ Մուլլուտուի մեջ են թափվում Կաառմիսե և Կյարլա գետերը, իսկ Սուուրլահթի մեջ՝ Ունիմյաե  գետը ։


== Ծանոթագրույթուններ ==
Մուչնայա (Նելմայի վտակ)

Անվան այլ կիրառումների համար տե՛ս՝ Մուչնայա (այլ կիրառումներ)Մուչնայա (ռուս.՝ Мучная), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Նելմա գետի աջ ափին 20 կմ հեռավորության վրա։ Գետի երկարությունը 14 կմ է, ավազանի տարածքը 60,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010763
Հիդրոլոգիական ուսումնասիրությունների կոդը - 104301076
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
1625

1625 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1625 թվականն է, 
XVII դարի 25-րդ տարին։


== Դեպքեր ==


== Ծնունդներ ==


== Մահեր ==
Ստարայա Պեսոչնայա

Ստարայա Պեսոչնայա (ուկրաիներեն՝ Стара Пісочна), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Ստարայա Պեսոչնայա գյուղում բնակվում էր 686 մարդ։ Բնակավայրը զբաղեցնում է 2459 կմ² տարածք։ Բնակչության խտությունը կազմում էր 278,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիգորա Ահմեդովա

Նիգորա Ահմեդովա (ռուս.՝ Ахмедова, Нигора Рахимовна, հոկտեմբերի 28, 1954(1954-10-28), Տաշքենդ, Ուզբեկական ԽՍՀ, ԽՍՀՄ), խորհրդային և ուզբեկ արվեստագետ, կուրատոր։ Ռուս ավանգարդ և խորհրդային արվեստի հետազոտող։ Արվեստագիտության դոկտոր, Ուզբեկստանի Գեղարվեստի ակադեմիայի կերպարվեստի բաժնի ղեկավար։ Տաշքենդի բիենալեի կուրատոր։


== Կենսագրություն ==
Նիգորա Ահմեդովան ծնվել է 1954 թվականի հոկտեմբերի 28-ին, Տաշքենդում։
2003 թվականին պաշտպանել է «20-րդ դարի Կենտրոնական Ասիայի երկրների գեղարվեստի զարգացման առանձնահատկությունները թեմայով դիսերտացիան` ստանալով արվեստագիտության դոկտորի աստիճան։
Ուզբեկստանի Գեղարվեստի ակադեմիայի Արվեստագիտության ինստիտուտի կերպարվեստի բաժնի վարիչն է, Տաշքենդի բիենալեի կուրատորը։


== Ցուցահանդեսների կուրատոր ==
2012 թվական` «Ժամանակի նշաններ. ջրի հայելի» ժամանակակից արվեստի 4-րդ ցուցահանդես, «Զարկայնար» ազգային արվեստների կենտրոն, Տաշքենդում։


== Մատենագրություն ==
Գրքեր

Ахмедова Нигора. Баходыр Джалалов: [Альбом]. — Ташкент: Издательство литературы и искусства, 1983. — 60 с.
Ахмедова Нигора. Чингиз Ахмаров / Редактор Ильдар Галеев. — Галеев Галерея, 2010. — 280 с. — ISBN 978-5-86408-161-7Հոդվածներ

Ахмедова Нигора. Авангард — вера в свободу // SANAT. — 2000. — В. 4.
Ахмедова Нигора, Ахмедова Эльмира. Наследие как стиль // Грёзы о Востоке = Oriental dreams: русский авангард и шелка Бухары: [Каталог выставки]  / Российская академия наук, Музей антропологии и этнографии (Кунсткамера); Под редакцией Е. А. Резвана. — СПб.: МАЭ РАН, 2006. — С. 149—153. — ISBN 978-5-88431-254-8.Հարցազրույց

Стальбовская А. М. Нигора Ахмедова: Может, пришло время войти в контекст мирового искусства? // cultureuz.net.


== Ծանոթագրություններ ==
Մալենա (գործածություններ)

Մալենան կարող է վերաբերել հետևյալին՝


=== Բեմական անուն ===
Մալենա (երգչուհի) (ծն. 2007), հայ երգչուհի


=== Անուն ===
Մալենա Էռնման (ծնվ. 1970), շվեդ օպերային երգչուհի
Մալենա Ալտերիո (ծնված 1974), արգենտինական ծագումով իսպանացի դերասանուհի
Մալենա Ջոզեֆսեն (ծնվ. 1977), Ֆարերիայի ֆուտբոլի կիսապաշտպան
Մալենա Կանո (նաև հայտնի է որպես La Perla), ռանչերո երաժշտություն և մարիաչի երգչուհի
Մալենա Բերք (ծն. 1958), կուբացի երգչուհի
Մալենա Բելաֆոնտե, մոդել,  երգչուհի, կատարող
Մալենա Ուոթրուս, ամերիկացի արձակագիր
Մալենա Մյորլինգ (ծն. 1965) շվեդ-ամերիկյան բանաստեղծուհի և թարգմանչուհի
Մալենա Գրասիա (ծնվ. 1971), իսպանացի դերասանուհի, երգչուհի և հեռուստահաղորդավար


=== Ազգանուն ===
Բեն Մալենա (ծնվ. 1992), կանադացի ֆուտբոլիստ
Մարիոն Մալենա, ամերիկյան Սամոա գեղեցկության մրցույթի հաղթող
Լենա Մալենա, 1928 թվականին նկարահանված ամերիկյան դրամատիկական « Արևադարձային խելագարություն» ֆիլմի դերասանուհի


== Երաժշտություն ==
«Մալենա» (տանգո), 1941 թվականի տանգո երգ
Մալենա (սաունդթրեք), 2000 թվականի « Մալենա» ֆիլմի սաունդթրեքը
«Մալենա», երգ Էննիո Մորիկոնեի սաունդթրեքից և ձայնագրված Փարադիսիո-ում
«Մալենա», Դոլլի Պարթոնի երգը և երգված Փորթեր Վագոների հետ 1969 թվականի Ընդմիշտ, Ընդմիշտ ալբոմում։


== Այլ գործածություններ ==
Մալենա (ֆիլմ), 2000 թվականի իտալական ռոմանտիկ կատակերգություն-դրամա ֆիլմ
Մալենա (արագիլ)


== Տես նաեւ ==
Մարլեն (այլ կերպ ասած)
Միլենա (այլ կերպ ասած)
Մոլինա (այլ կերպ ասած)
Մալինա (այլ կերպ ասած)
Մելենա
Մելինա (այլ կերպ ասած)
Միլինա, Սերբիա
Մոլենա, Վրաստան, Ամերիկայի Միացյալ Նահանգներ
Խարիսթվալա

Խարիսթվալա (վրաց.՝ ხარისთვალა), քաղաք Վրաստանում։ Գտնվում է Ռաճա-Լեչխում և Քվեմո Սվանեթ մարզի Ամբրոլաուրի շրջանում։ Քաղաքի կարգավիճակ է ստացել 1956 թվականից։


== Բնակչություն ==
Ըստ 2014 թվականի մարդահամարի տվյալների, քաղաքի բնակչությունը կազմում է 0 մարդ։


== Ծանոթագրություններ ==
Սավոսարա (այլ կիրառումներ)

Սավոսարա, կարող է վերաբերել՝

Սավոսարա - գետ Ռուսաստանում, Մալայի վտակը
Սավոսարա - գետ Ռուսաստանում, Ուսայի վտակը
Արման Բաբլոյան

Արման Արայի Բաբլոյան (օգոստոսի 22, 1979(1979-08-22), Երևան, Հայկական ԽՍՀ, ԽՍՀՄ), ՀՀ պետական և առողջապահության ոլորտի գործիչ, ՀՀ առողջապահության նախարարի տեղակալ (2013-2015)։


== Կրթություն ==
1996-2001 թթ. - սովորել և ավարտել է Երևանի Մխիթար Հերացու անվան պետական բժշկական համալսարանի ստոմատոլոգիայի ֆակուլտետը։
2001-2004 թթ. - սովորել և ավարտել է Երևանի Մխիթար Հերացու անվան պետական բժշկական համալսարանի օրթոպեդիկ ստոմատոլոգիայի ամբիոնի կլինիկական օրդինատուրան։
2004-2007 թթ. - սովորել և ավարտել է Ակադեմիկոս Ս. Ավդալբեկյանի անվան Առողջապահության ազգային ինստիտուտի վիրաբուժական ստոմատոլոգիայի ֆակուլտետը, ասպիրանտուրան։
2005-2007 թթ. - սովորել և ավարտել է Հայաստանում ֆրանսիական համալսարանի կառավարման ֆակուլտետի մագիստրատուրան «ձեռներեցություն, փոքր և միջին ձեռնարկությունների կառավարում» մասնագիտությամբ։
Վերապատրաստվել է Շվեյցարիայում և Ֆրանսիայում։Հայաստանի Հանրապետական կուսակցության անդամ է։ Տիրապետում է անգլերեն, ֆրանսերեն, ռուսերեն լեզուներին։


== Աշխատանքային գործունեությունը ==
2004-2007 թթ. - ««Արաբկիր» բժշկական համալիրի երեխաների և դեռահասների առողջության ինստիտուտի մարզային մասնաճյուղերի տնօրեն։
2007-2009 թթ. - ծառայել է ՀՀ զինված ուժերում։ Ունի բժշկական ծառայության լեյտենանտի զինվորական կոչում։
2007-2013 թթ. - «Արաբկիր» բժշկական համալիրի երեխաների և դեռահասների առողջության ինստիտուտի տնօրեն։
2007-2008 թթ. - «Գարանտ Լիմենս» ապահովագրական ՓԲԸ-ի տնօրենների խորհրդի նախագահ։
2008-2010 թթ. - «Գարանտ Լիմենս» ապահովագրական ՓԲԸ-ի տնօրենների խորհրդի անդամ։
2010-2013 թթ. - «Գարանտ Լիմենս» ապահովագրական ՓԲԸ-ի տնօրենների խորհրդի նախագահ։
2013 թ. դեկտեմբերի 20-ին ՀՀ վարչապետի որոշմամբ նշանակվել է Հայաստանի Հանրապետության առողջապահության նախարարի տեղակալ։
2015 թ. հունվարի 29-ին ՀՀ վարչապետի որոշմամբ ազատվել է Հայաստանի Հանրապետության առողջապահության նախարարի տեղակալի պաշտոնից՝ իր դիմումի համաձայն։
Հայաստանի ռադիոսպորտի ֆեդերացիայի նախագահն է։


== Պարգևներ և կոչումներ ==
ՀՀ ՊՆ «ՀՀ զինված ուժերի 20-ամյակ» հոբելյանական մեդալ։
ՀՀԿ պատվոգիր։


== Ընտանիք ==
Ամուսնացած է, ունի երկու երեխա։ Արման Բաբլոյանը անվանի բժիշկ և պետական գործիչ Արա Բաբլոյանի որդին է։


== Ծանոթագրություններ ==
Սյուվահավվա

Սյուվահավվա (էստ․՝ Süvahavva), գյուղ Էստոնիայի Պիլվամաա նահանգի Վեռիոռա շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆուենսալիդա

Ֆուենսալիդա (իսպ.՝ Fuensalida), մունիցիպալիտետ Իսպանիայում։ Գտնվում է Տոլեդո պրովինցիայում (Կաստիլիա Լա Մանչա ինքնավար մարզում)։ Մունիցիպալիտետը գտնվում է Տորրիխոս շրջանում։ Զբաղեցրած տարածքը 68 կմ² է։ Բնակչությունը՝ 11042 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 30 կմ։
Քաղաքի հովանավորն է համարվում սուրբ Բլասը։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական էջ
Web oficial de Fuensalida
Diputación de Toledo
Կամենկա (Ադլերի շրջան)

Կամենկա (ռուսերեն՝ Каменка), գյուղ Ռուսաստանի Դաշնության Կրասնոդարի երկրամասի Մեծ Սոչիի Ադլերի շրջանում։ Գտնվում է Ադլեր շրջկենտրոնից 18 կմ արևելք, իսկ Սոչիի կենտրոնից 19 կմ հարավ-արևելք, Գալիցինո գյուղի հարևանությամբ, ծովի մակարդակից 301 մ բարձրության վրա։


== Ընդհանուր տեղեկություն ==
Գյուղում բնակվում են հայեր և ռուսներ, ովքեր զբաղվում են թեյի, եգիպտացորենի և ծխախոտի մշակությամբ, ինչպես նաև այգեգործությամբ։
Գյուղը հիմնադրել են ռուսները՝ 1910 թվականին։ Հայերը եկել են Աբխազիայից՝ 1920 թվականին։


== Ծանոթագրություններ ==


== Արտաքին հղումներ ==
Կամենկա
Մոսամեդիշ

Մոսամեդիշ (պորտ.՝ Moçâmedes),1985-2016թթ. Նամիբե  (պորտ.՝ Namibe), քաղաք Անգոլայում։ Նամիբե նահանգի վարչական կենտրոնն է։


== Աշխարհագրություն ==
Մոսամեդիշ քաղաքը գտնվում է Անգոլայի հարավ-արևմտյան մասում՝ Ատլանտյան օվիանոսի ափին։ Ծովի մակարդակից քաղաքի միջին բարձրությունը 44 մ է։ Բնակչությունը կազմում է շուրջ 150,000 մարդ։ Նամիբե շրջանի հիմնական տեսարժան վայրերից մեկը անապատային ուելվիչիան բույսն է։


== Պատմություն ==
Քաղաքը հիմնադրվել է պորտուգալացիների կողմից 1840 թվականին։ Անգոլայում քաղաքացիական պատերազմի ընթացքում Նամիբե նահանգի ներքին տարածքը վերահսկվում էր УНИТА զորքերի կողմից, մինչդեռ Նամիբե քաղաքը և նահանգի ափը գտնվում էին կառավարական զորքերի ձեռքում։ 1981-1985 թվականներին Նամիբե նահանգը ենթարկվել է հարձակման Հարավային Աֆրիկայի կանոնավոր զորքերի կողմից, որոնք խորհրդային և կուբայական ռազմական օգնությամբ Անգոլայի զորքերը հետ են մղել ։ 1985-2016 թվականներին կրել է Նամիբե անունը։
1986 թվականի հունիսի 6-ին դիվերսիոն հարձակում է իրականացվել քաղաքի մի շարք օբյեկտների վրա։ Բացի այդ, երեք բեռնանավ (երկու խորհրդային և կուբայական) պայթեցվել են նավահանգստում՝ լողորդ-դիվերսանտների կողմից ամրացված մագնիսական ականներով։


== Տրանսպորտ ==
Օվկիանոսային նավահանգիստ, որը երկրում երրորդն է Լուանդայից և Լոբիտոյից հետո։ Նամիբեն Մենոնգվե քաղաքի հետ կապված է Մոսամեդիշ երկաթուղով, որի երկարությունը 907 կմ է։ Այս երկաթուղու գծի լայնությունը 1067 մմ է, չնայած այն ի սկզբանե կառուցվել է որպես նեղուղի երկաթուղի՝ 600 մմ գծի լայնքով։ Նամիբե օդանավակայանը գտնվում է քաղաքից 7 կմ հարավ։ Հին օդանավակայանը, որը կրում է Յուրի Գագարինի անունը գտնվում է Նամիբեի կենտրոնից 1,7 կմ հեռավորության վրա։


== Կլիմա ==
Քաղաքի կլիման համեմատաբար զով է և չոր։ Տարեկան տեղումները կազմում են ընդամենը 60 մմ։


== Ծանոթագրություններ ==
Ժելտովկա (գյուղ, Վյազեմսկի շրջան)

Ժելտովկա (ռուս.՝ Желтовка), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխվիան (Մառնեուլի շրջան)

Վերխվիան (վրաց.՝ ვერხვიანი), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 900 մետր բարձրության վրա։ Շրջկենտրոն Մառնեուլից հեռու է 63 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ։


== Ծանոթագրություններ ==
Ֆոֆանովո (գյուղ, Վաչսկի շրջան)

Ֆոֆանովո (ռուս.՝ Фофаново), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաբինսկի շրջան

Սաբինսկի շրջան (ռուս.՝ Сабинский район, թաթ.՝ Саба районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Բոգատիե Սաբի։


== Աշխարհագրություն ==
Շրջանի տարածքի մակերեսը կազմում է 1097,7 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 30738 մարդ։ Բնակչության խտությունը կազմում էր 28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Բալըկլը (գետակ)

Անվան այլ կիրառումների համար տե՛ս՝ Բալըկլը (այլ կիրառումներ)Բալըկլը, գետակ Կիլիկիայում, Այնթապի շրջանում, Կուեյք գետի ակունքներից մեկը։ Սկիզբ է առնում Քիլիս և Այնթամ բնակավայրերի միջև ընկած լեռներից և միանալով Սաբըն գետակին, կազմում է Կույքը։


== Ծանոթագրություններ ==
Մինաս Ավետիսյան փողոց (Երևան)

Մինաս Ավետիսյան փողոց, փողոց Երևանի Քանաքեռ-Զեյթուն վարչական շրջանում։ Անվանակոչվել է հայ նշանավոր գեղանկարիչ Մինաս Ավետիսյանի պատվին։


== Տվյալներ ==
Մինաս Ավետիսյան փողոցն ընդգրկում է նախկին Գաստելլոյի 4-րդ փողոցը և Նորաշխարհյան փողոցի (խորհրդային տարիներին՝ Կլարա Ցետկինի փողոց) թիվ 70-86 և նորակառույց բնակելի շենքերը։ Սկսվում է Կարապետ Ուլնեցու փողոցից, ձգվում հարավարևելյան ուղղությամբ, հատում Դրոյի փողոցը և հասնում Գոգոլի փողոցի վերջնամաս (նախկին «Ալմաստ» գործարանի մոտակայք)։ Երկարությունը 880 մետր է։


== Հատվող փողոցներ ==
Մինաս Ավետիսյան 3-րդ փողոց
Մինաս Ավետիսյան 4-րդ փողոց
Դրոյի փողոց
Լեփսիուսի փողոց


== Նշանակալի օբյեկտներ ==
Հրանտ Դինքի անվան թիվ 44 հիմնական դպրոց (թիվ 89 շենք)
Քանաքեռ-Զեյթուն համայնքի շախմատի մանկապատանեկան մարզադպրոց (թիվ 89 շենք)
Թիվ 156 մսուր-մանկապարտեզ (թիվ 4/2 շենք)
Թիվ 162 մսուր-մանկապարտեզ (թիվ 20 շենք)


== Պատկերասրահ ==

		
		
		


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==
Սևինյի լա Ֆորե

Սևինյի լա Ֆորե (ֆր.՝ Sévigny-la-Forêt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 249 մարդ, բնակչության խտությունը` 9.53 մարդ/կմ²։ Բնակավայրը զբաղեցնում է 26.13 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 21 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 170 աշխատունակ (15-64 տարեկան) բնակիչ, որոնցից ակտիվ էին 118-ը, իսկ ոչ ակտիվները` 52։ Ակտիվության ցուցանիշը կազմում է 69,4 %։ 118 աշխատունակ մարդկանցից աշխատել է 114 անձ (61 տղամարդ և 53 կին)։ Գործազուրկ են եղել 4 անձ (1 տղամարդ և 3 կին)։ 52 անաշխատունակներից 21-ը եղել են աշակերտներ կամ ուսանողներ, 20-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերխնետավլիկաևո

Վերխնետավլիկաևո (ռուս.՝ Верхнетавлыкаево, բաշկիրերեն՝ Үрге Таулыkай), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 722 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5743) Կատո

(5743) Կատո (անգլ.՝ Kato), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 19-ին Մակիո Ակիյամայի և Թոշիմասա Ֆուրութայի կողմից Սուսոնոյում։
Միջին հեռավորությունը Արեգակից կազմում է 2,236176 ա. մ., առավելագույնը մոտենում է 2,01 ա. մ. հեռավորության վրա և հեռանում 2,4623 ա. մ.։ Արեգակի շուրջ մեկ ամբողջական պտույտ է կատարում 1221,4 երկրային օրվա ընթացքում, իր ուղեծրով շարժվելով միջինում 0,294744 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5743) Կատո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հովհաննես Հովհաննիսյան (մանկավարժ)

Անվան այլ կիրառումների համար տե՛ս՝ Հովհաննես Հովհաննիսյան (այլ կիրառումներ)Հովհաննես Սիսակի Հովհաննիսյան (1922, Ամբերդ, Հայաստան), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Հովհաննես Հովհաննիսյանը ծնվել է 1922 թվականին, Էջմիածնի շրջանի Ամբերդ գյուղում։ 1941 թվականին ավարտել է Էջմիածնի մանկավարժական ուսումնարանը և ընդունվել Երևանի երկամյա մանկավարժական ինստիտուտի բնագիտական-աշխարհագրական ֆակուլտետը։ Ինստիտուտը չավարտած նրան ուղարկել են Աշտարակի շրջանի Թղիթ գյուղի 7-ամյա դպրոցը՝ որպես պատմության և աշխարհագրության ուսուցիչ։
1942 թվականի մարտին Հովհաննեսը զորակոչվել է բանակ և ծառայությունն սկսել 409-րդ հայկական դիվիզիայում, մարտական մկրտությունը ստացել 1942 թվականին Մոզդոկի ուղղությամբ մղված մարտերում։ Մարտերից մեկի ժամանակ վիրավորվել է և տեղափոխվել հոսպիտալ։ Ապաքինվելուց հետո ծառայել է 312-րդ հրաձգային դիվիզիայում, որի կազմում մասնակցել է Բրյանսկի, ապա՝ Սմոլենսկի մարտերին։ Հովհաննեսի դասակը հաջողությամբ է կատարել մարտական առաջադրանքը, որի համար արժանացել է «Խիզախության համար» մեդալի։ Կրասնի-Գոր երկաթուղային կայանի ազատագրման մարտերում երկրորդ անգամ է վիրավորվել, բայց շարունակել է մնալ գործող բանակում։ Դիվիզիայի կազմում մասնակցել է Պոլոցկ քաղաքի ազատագրմանը։ Հովհաննեսը երրորդ անգամ է վիրավորվել և 1944 թվականին որպես հաշմանդամ զորացրվել է բանակից։ Ռազմաճակատում դրսևորած խիզախության համար պարգևատրվել է մեդալներով։
Զորացրվելուց հետո Հովհաննիսյանը անցել է մանկավարժական աշխատանքի։ Պաշտոնավարել է Ամբերդ, Հոկտեմբերյանի շրջանի Արևիկ գյուղերում։ 1970 թվականից եղել է Ամբերդ գյուղի դպրոցի դաստիարակչական աշխատանքների կազմակերպիչը և պատմության ուսուցիչը։ Եղել է գյուղխորհրդի պատգամավոր, ղեկավարել է «Գիտելիք» ընկերության աշխատանքները։ Լավագույն աշխատանքի համար արժանացել է պատվոգրերի և գովասանագրերի։


== Պարգևներ ==
«Խիզախության համար» մեդալ


== Ծանոթագրություններ ==
Բալաևո

Բալաևո (ռուս.՝ Балаево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դորդոն

Անվան այլ կիրառումների համար տե՛ս՝ Դորդոն (այլ կիրառումներ)Դորդոն (ֆր.՝ Dordogne), գետ Ֆրանսիայի հարավ-արևմուտքում, Գարոնի աջ վտակը (Գարոնի հետ առաջացնում է ընդհանուր՝ Ժիրոնդ էստուարիան)։ Սկիզբ է առնում Մոն Դոր լեռնազանգվածի հյուսիսային մասից, հոսում Կենտրոնական ֆրանսիական զանգվածով և Գարոնի դաշտավայրով։ Երկարությունը 472 կմ է, նավարկելի է մինչև Լիբուռն քաղաքը։


== Անվանում ==
Ենթադրում են, որ անվանման (ֆրանսերեն՝ Dordogne) հիմքում ընկած է կելտական dour «ջուր» բառը։


== Աղբյուրներ ==
Աղքատության վերացման համար պայքարի միջազգային օր

Աղքատության վերացման համար պայքարի միջազգային օր (ՄԱԿ-ի լեզուներով. անգլ.՝ International Day for the Eradication of Povertyարաբ․՝ , اليوم الدولي للقضاء على الفقر‎‎, իսպ.՝ Día International para la erradicación de la Pobreza, չինարեն՝ 消除贫穷国际日, ֆր.՝ la Journée internationale pour l'élimination de la pauvreté), նշվում է 1993 թվականից սկսած ամեն տարի հոկտեմբերի 17-ին։ Այն հռչակվել է ՄԱԿ-ի Գլխավոր ասամբլեայի կողմից (թիվ թիվ A/RES/47/196 բանաձևը) 1992 թվականին։
Իր բանաձևում Գլխավոր ասամբլեան, ողջունելով այն փաստը, որ այս օրը միջկառավարական կազմակերպություններից մեկի նախաձեռնությամբ նշվել է որպես «Ծայրահեղ աղքատությունը հաղթահարելու պայքարի օր», կոչ է արել բոլոր պետություններին այս օրը իրականացնել միջոցառումների քարոզարշավ աղքատության և չքավորության դեմ պայքարի համար։


== Միջազգային օրվա պատմություն ==
1987 թվականի հոկտեմբերի 17-ին տարբեր երկրներից տարբեր դասերի շուրջ 100 հազար մարդ հավաքվել էին Փարիզում, Մարդու իրավունքների հրապարակում՝ Տրոկադերոյում (ֆր.՝ place du Trocadéro): Նրանք արտահայտեցին իրենց մերժումը աղքատությանը։ Պահանջելով հարգել մարդու իրավունքները, իրավապաշտպանները աջակցեցին ATD չորրորդ աշխարհի հիմնադիր, հայր Ջոզեֆ Վրեսինսկու (ֆր. Joseph Wresinski, լեհ. Józef Wrzesiński) կարգախոսին. Այնտեղ, որտեղ մարդը ստիպված է ապրել աղքատության մեջ, խախտվում են մարդու իրավունքները։ Այս իրավունքների պաշտպանության համար պայքարում միավորվելը բոլորի սրբազան պարտքն է։
Այդ օրը Տրոկադերոյի հրապարակում հուշաքար է դրվել։
Այնուհետև, աղքատ բնակչությանը օժանդակելու համաշխարհային միջազգային շարժման՝ ATD Չորրորդ աշխարհի նախաձեռնությամբ, ծայրահեղ աղքատության հաղթահարման դեմ պայքարի օրը նշվում էր ամեն տարի հասարակական կազմակերպությունների կողմից՝ ընդհուպ մինչև ՄԱԿ-ի Գլխավոր ասամբլեայի կողմից բանաձևի ընդունումը։


== Վիճակագրական տվյալներ ==
2005 թվականին աղքատությունից ամեն օր մահանում էր 30,000 երեխա։
2005 թվականին 2,5 միլիարդ մարդ ապրում էր օրական 2 դոլարից ցածր մակարդակի վրա։
2005 թվականին 2,6 միլիարդ մարդ հնարավորություն չի ունեցել օգտվել կոյուղուց։


== Միջազգային օրվա թեմաներ ==
2005 — «Հազարամյակի հռչակագրում սահմանված զարգացման նպատակների իրականացում.բնակչության աղքատ շերտերի հնարավորությունների ընդլայնում»
2006 — «Միասին ջանքերով վերջ տանք աղքատությանը»
2007 — «Աղքատության մեջ գտնվող մարդիկ, որպես փոփոխության շարժիչ ուժ. աղքատության վերացման համար պայքարի միջազգային օրվա 20-րդ տարեդարձը»
2008 — «Մարդու իրավունքները և աղքատության մեջ ապրող մարդկանց արժանապատվությունը»
2009 — «Երեխաներն ու ընտանիքները հանդես են գալիս աղքատության դեմ»
2010 — «Աղքատությունից մինչև արժանապատիվ աշխատանք. Բացը վերացնելը»։
2017 — «Պատասխանելով հոկտեմբերի 17-ին աղքատության հաղթահարմանն ուղղված գործողությունների կոչին. դեպի խաղաղ և ներառական համայնքներ»[1]


== Ծանոթագրություններ ==


== Արտաքին հղումներ ==
День Борьбы с Нищетой
Официальный сайт
Резолюция A/RES/47/196
Послание Генерального секретаря ООН в 2005 г.
Доклад ПРООН «О развитии человека»
Интернет-страница посвящена Жозефу Вресински
Официальный сайт Международного Движения АТД Четвёртый Мир
Речь Жозефа Вресинского произнесена на площади Трокадеро 17 октября 1987 года Archived 2019-10-17 at the Wayback Machine.
Թյուրքան Բաշթուղ

Թյուրքան Օրս Բաշթուղ (1900, Ստամբուլ, Օսմանյան կայսրություն - սեպտեմբերի 27, 1975(1975-09-27), Ստամբուլ, Թուրքիա), թուրք մանկավարժ և քաղաքական գործիչ։ Թուրքիայի խորհրդարանում ընտրված առաջին 18 կանանցից մեկը։


== Կենսագրություն ==
Ծնվել է Ստամբուլի Ուսքյուդար թաղամասում՝ Մեհմեթ Սաբրիի և նրա կնոջ՝ Աբիդեի ընտանիքում։ Դպրոցն ավարտելուց հետո Բեզմիալեմը փիլիսոփայություն է սովորել Ստամբուլի համալսարանում։ Նա ավարտել է 1925 թվականին՝ դառնալով փիլիսոփայության ամբիոնի առաջին շրջանավարտներից մեկը։
1934 թվականին ազգանվան մասին օրենքի ընդունումից հետո վերցրել է Բաշթուղ ազգանունը։ 1937 թվականին ամուսնացել է Բեքիր Իզեթ Օրսի հետ, նրանց ամուսնությունը տևել է մինչև 1946 թվականը։


=== Կարիերա ===
Համալսարանն ավարտելուց անմիջապես հետո Բոսֆորի լիցեյում սոցիոլոգիա, հոգեբանություն, տրամաբանություն և մետաֆիզիկա էր դասավանդում։ Որոշ ժամանակ զբաղեցրել է լիցեյի կանացի բաժնի տնօրենի պաշտոնը։ Բոսֆորի լիցեյում աշխատանքի հետ միաժամանակ կարճ ժամանակ 1927 թվականին դասավանդել է կանանց մանկավարժական քոլեջում և 1930 թվականին Ստամբուլի կանանց վարժարանում։
Աթաթուրքի բարեփոխումների ընթացքում ընդլայնվել են կանանց իրավունքները, 1934 թվականին նրանք իրավունք են ստացել քվեարկել և ընտրվել խորհրդարան։ Դրանից հետո Բաշտյուգը որոշել է իրեն փորձել քաղաքականության մեջ, դրա համար նա ստիպված է եղել ազատվել ուսուցչուհու պաշտոնից։ 1935 թվականին կայացած խորհրդարանական ընտրությունների արդյունքում Թյուրքան Բաշթյուգը ընտրվել է Ժողովրդահանրապետական կուսակցությունից Ազգային մեծ ժողովի անդամ և դարձել Թուրքիայի առաջին 18 կին խորհրդարանականներից մեկը։
1935 թվականին Բաշթուղը խորհրդարանի համար հաշվետվություն է կազմել իր ընտրատարածքում գործերի վիճակի մասին։ Զեկույցում նշվել է, որ անհրաժեշտ է նպաստել ափերի երկայնքով ապրող ցեղերի վերաբնակեցմանը, իրականացնել մալարիայի տարածմանը նպաստող ճահճների ջրազրկում, վերապատրաստել գյուղական ուսուցիչներին, ինչպես նաև վերականգնել Էլմալայում գտնվող մզկիթը, որի ստեղծումը վերագրվում է Սինանին։
Բացի խորհրդարանում աշխատելուց, Բաշթուղը մասնակցել է կանանց 12-րդ միջազգային կոնգրեսին, որը տեղի է ունեցել Ստամբուլում 1935 թվականի ապրիլի 12-26-ը, և այնտեղ ելույթ է ունեցել՝ «Քաղաքացիների իրավունքներն ու պարտականությունները»։ 1935 թվականի մայիսի 25-ին նա ընտրվել է Թուրքիայի օդագնացության ասոցիացիայի պահուստային անդամ։
Բազմիցս վերընտրվել է, մինչև 1943 թվականը զբաղեցրել Է խորհրդարանի անդամի պաշտոնը։ Ընտրական ժամկետներից մեկի ընթացքում ընդգրկված է եղել կրթության խորհրդարանական կոմիտեի կազմում։
Քանի որ բարեփոխումների ընթացքում Աթաթուրքի կողմից հիջաբ կրելն արգելվել է, Բաշթուղը գլխարկ է կրել։
Քաղաքական կարիերայի ավարտից հետո վերսկսել է դասախոսական գործունեությունը։ 1943 թվականի օգոստոսի 4-ից մինչև 1963 թվականի հոկտեմբերի 5-ը դասավանդել է Աթաթուրքի անվան Անգարի լիցեյում։
Մահացել է 1975 թվականի սեպտեմբերի 27-ին։


== Ծանոթագրություններ ==
Կուրյանովո (գյուղ, Տյոմկինսկի շրջան)

Անվան այլ կիրառումների համար տե՛ս՝ ԿուրյանովոԿուրյանովո (ռուս.՝ Курьяново), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիսար

Դիսար (այժմ կոչվում է՝ ադրբ.՝ Başkənd - Բաշքենդ), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Օրդուբադի շրջանում։ Գտնվում է Տանակերտից 2,5-3 կմ ներքև։


== Պատմություն ==
Գյուղը միջին մեծության բնակատեղի է, որտեղ կառուցված հուշարձաններից գրեթե ոչինչ չի պահպանվել։ Տեսանելի են նրա եկեղեցու և Տրունյաց գետի վրա կառուցված կամրջի ավերակները։


== Հուշարձաններ ==


=== Սուրբ Գևորգ եկեղեցի ===
Դիսարի Սուրբ Գևորգ եկեղեցին տեղակայված է գյուղի կենտրոնական հատվածում։ Համեմատաբար փոքր չափի հուշարձան է։ Եկեղեցու հորինվածքը բաղկացած է դահլիճից, աբսիդից և ավանդատներից, որի մուտքը գտնվում է արևմտյան ճակատում։ Աբսիդը կիսաշրջանաձև է և ունի երեք որմնախորշեր։
Վերակառուցվել է 17-րդ դարում՝ նախկին եկեղեցու հիմքերի վրա։ Բեմի քարերից մեկի վրա  քանդակված «1900 թ.» տվյալը վկայում է այն մասին, որ եկեղեցին վերանորոգվել է նաև այդ տարեթվին, որի ժամանակ շինության ծածկը կառուցվել է փայտից՝ հենարան ունենալով դահլիճի չորս փայտյա սյուները։


== Կամուրջ ==
Դիսարի կամուրջը կառուցվել է 16-17-րդ դարերում։ Ըստ կազմության միաթռիչք է և կիրարկված է եղել սրբատաշ ու կիսամշակ որձաքարերով։


== Ծանոթագրություններ ==
Գրաֆներ

Մաթեմատիկայում գրաֆը մի շարք օբյեկտների վերացական ներկայացումն է, որտեղ մի քանի զույգ օբյեկտներ կապված են հղումներով։ Փոխկապակցված օբյեկտները ներկայացվում են մաթեմատիկական աբստրակցիաների միջոցով, որոնք կոչվում են գագաթներ և կողեր։ Սխեմատիկ տեսքով գրաֆը կարելի է պատկերել որպես մի շարք կետերի (dots) և դրանք միացնող գծերի կամ կորեր միջոցով։ Գրաֆերն մեկն են այն օբյեկտներից, որոնք ուսումնասիրվում են Դիսկրետ մաթեմատիկա բաժնում։
Գրաֆի կողերը կարող են լինել ուղղորդված (ասիմետրիկ) կամ ոչ-ուղղորդված (սիմետրիկ)։ Օրինակ, եթե որպես գրաֆի գագաթներ համարենք երեկույթին մասնակցող մարդկանց, և ասենք գագաթների միջև գոյություն ունի կող, եթե կա ձեռք-սեղմում, ապա սա ոչ-ուղղորդված գրաֆի օրինակ է, որովհետև եթե մարդկանցից մեկը սեղմեց մյուսի ձեռքը, ապա երկրորդ անձն էլ սեղմեց առաջինի ձեռքը։ Մյուս կողմից, եթե գագաթները ներկայացնող մարդկանց միջև հարաբերությունը սահմանենք որպես Ա մարդը ծանոթ է Բ անձի հետ, ապա այս ձևով սահմանված գրաֆը կլինի ուղղորդված, քանի որ երբ Ա անձը ճանաչում է Բ մարդուն, ապա այստեղից չի հետևում, որ Բ մարդն էլ է ճանաչում Ա մարդուն։
Գրաֆը Գրաֆների տեսություն բաժնի հիմնական ուսումնասիրվող թեման է։


== Սահմանումներ ==


=== Գրաֆ ===
Գաղափարապես գրաֆը ձևավորվում է գագաթներով և դրանք միացնող կողերով։
Օրինակ 1.

Ֆորմալ գրաֆը բազմությունների զույգ է՝ (V,E), որտեղ V-ն գագաթների բազմությունն է և E-ն կողերի բազմությունն է, որոնք ձևավորվում են գագաթների զույգով։ E-ն մուլտիբազմություն է, այսինքն՝ նրա էլէմենտները կարող են հանդիպել ավելի քան մեկ անգամ։ Գրաֆի գագաթները կարող ենք նշանակել լատինական այբուբենի տառերով։ Մեր օրինակում կնշանակենք հետևյալ կերպ՝ v1,v2,...vn ։ Ելնելով նախորդ օրինակից մեր գրաֆը կունենա հետևյալ տեսքը՝
Օրինակ 2.

Նմանակերպ մենք կարող ենք նշանակել գրաֆի կողերը լատինական այբուբենի տառերով՝ e1,e2,...en։
Օրինակ 3.


=== Գրաֆների ներկայացումը ===


==== Հարևանության հարաբերություն ====
Գրաֆի ներկայացումը հարևանության մատրիցի միջոցով
	G=(V,E) գրաֆի հարևանության մատրիցը nxn չափանի մատրից է՝ D=(dij), որտեղ n-ը G գրաֆի գագաթների քանակն է՝ V={v1,v2,....vn} և dij vi և vj գագաթների միջև կողերի քանակը։ 
Մասնավորապես dij=0, երբ vi և vj գագաթների միջև կող գոյություն չունի։
Օրինակ 1՝

Ոչ ուղղորդված գրաֆի D մատրիցը սիմետրիկ է այսինքն՝ DT = D։
Ակնհայտ է, որ հարևանության մատրիցը որոշում է գրաֆն ամբողջությամբ։
G ուղղորդված գրաֆի հարևանության մատրիցը՝ D=(dij) մատրիցն է, որտեղ dij այն ուղղորդված կողերի քանակն է, որոնք դուրս են գալիս vi գագաթից և գնում են դեպի vj գագաթը։
Օրինակ2՝


==== Կցության հարաբերություն ====
Կցության ցուցակ։ Կողերը ներկայացվում են զանգվածով, որը պարունակում է գագաթների զույգերը, կշիռը և այլ տվյալներ։Կցության մատրից։ Գրաֆը ներկայացվում է m × n մատրիցով, որտեղ m-ը գագաթների քանակն է, n-ը կողերի։ Մատրիցի տարրը [գագաթ, կող] պարունակում է կողի վերջնական տվյալը (պարզագույն դեպք։ 1 - կից է, 0 - կից չէ)։


== Գրաֆի լրացում գրաֆ ==
G=(V,E) գրաֆի լրացում կանվանենք ┌G(V,┌E), որտեղ ┌E-ն այն կողերի բազմությունն է, որոնք առկա չեն G գրաֆում։
Վովնա (գյուղ, Շոստկայի շրջան)

Վովնա (ուկրաիներեն՝ Вовна), գյուղ Ուկրաինայի Սումիի մարզի Շոստկայի շրջանում։
2001 թվականի տվյալներով Վովնա գյուղում բնակվում էր 569 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերն (Վեշարկայի վտակ)

Չերն (ռուս.՝ Чернь), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Վեշարկա գետի ափին։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Դոնի ավազանային շրջանին, գետի ջրատնտեսային տեղամասը՝ Սուդա գետն է։ Գետավազանը՝ Վոլգա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007746
Հիդրոլոգիական ուսումնասիրությունների կոդը - 110000774
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տերնովկա (այլ կիրառումներ)

Տերնովկա, կարող է վերաբերել՝

Տերնովկա - գյուղ, Ուկրաինայի Դոնեցկի մարզի Թելմանովսկի շրջանում
Տերնովկա - գյուղ, Ուկրաինայի Ժիտոմիրի մարզի Նովգորոդ-Վոլինսկի շրջանում
Տերնովկա - գյուղ, Ուկրաինայի Կիրովոգրադի մարզի Նովոարխանգելսկի շրջանում
Տերնովկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Տերնովկա - գյուղ, Ուկրաինայի Սևաստոպոլի Բալակլավայի շրջանում
Տերնովկա - գյուղ, Ուկրաինայի Սումիի մարզի Կոնոտոպի շրջանում
Տերնովկա - գյուղ, Ուկրաինայի Վիննիցայի մարզի Բերշադի շրջանում
Տերնովկա - գյուղ, Ուկրաինայի Վիննիցայի մարզի Կազատինի շրջանում
Տերնովկա - գյուղ, Ուկրաինայի Վիննիցայի մարզի Կռիժոպոլի շրջանում
Տերնովկա - քաղաք, Ուկրաինայի Դնեպրոպետրովսկի մարզի Տերնովկայի քաղաքային խորհրդում
Ապօրինի շինարարություն

Ապօրինի շինարարություն (անգլ.՝ Illegal construction, հայտնի է նաև որպես ինքնակամ շինարարություն կամ անօրինական շինարարություն), առանց անհրաժեշտ օրինական շինարարական թույլատվության) շինարարական աշխատանքներ և դրանց արդյունքը։ Շինհրապարակներում և պատրաստ կառուցներում հնարավոր տեխնիկական վտանգներից բացի ապօրինի շինարարությունը կարող է հանդիսանալ բնապահպանական լուրջ խախտում, երբ աշխատանքները տարվում են պահպանվող տարածքներում, օրինակ՝ արգելոցներում։ Ապօրինի շինությունը կարող է ունենալ նաև լուրջ քաղաքական հետևանքներ, երբ այն կիրառվում է որպես հողերի զավթում կամ այլոց տարածքների ապօրինի բնակեցում (տես՝ Միջազգային իրավունքը և իսրայելական բնակավայրրերը):
Ապօրինի շինարարությունը կարող է լինել ուրբանիզացիայի, գերբնակվածության, անօթևանության և աղքատության համադրություն, և այդ դեպքում արդյունքն են լինելու ծավալվող հետնախորշերը և կեղծ քաղաքները։ Մյուս կողմից, ապօրինի շինարարությունը կարող է պայմանավորված լինել արժեքավոր անշարժ գույքի հետ սպեկուլյացիայով և դրա շահագործմամբ։ Զանգվածային տուրիզմի համար կացարանների (հյուրատներ և այլն) պահանջարկը նման շահարկումների տեսանելի շարժառիթներից է։ Նմանատիպ շարժառիթներ կարող ունենալ նոր հողատարածքներում խոշոր առևտրի կենտրոնների կամ նման օբյեկտների ապօրինի շինարարությունը։
Նույնիսկ գործող շինթույլատվությամբ շինարարությունը կարող լինել կաշառակերության արդյունք, ուստի՝ ապօրինի։
Որոշ դեպքերում պետության կողմից ապօրինի են հայտարարվում օրինական կամ «հանդուրժելի» բնակավայրերը և/կամ առանձին շինությունները՝ ավելի շահութաբեր ներդրումներ կատարելու համար հողատարածք ազատելու կամ քաղաքական դեմոնստրացիայի (տես, օրիինակ, Մուրամբաթսվինա գործողություն) նպատակով, երբեմն էլ այդ ամենը կատարվում է բարեկարգման պատրվակով։


== Հայաստանում ==
Հայաստանում ապօրինի շինությունները համատարած են։ Համաձայն Կադաստրի կոմիտեի ղեկավար Սուրեն Թովմասյանի 2022 թվականի դրությամբ Հայաստանում նախնական տվյալներով առկա է 24 000 ինքնակամ շինություն։


== Ծանոթագրություններ ==
Cup of China 2007

«Cup of China», 2007 թվականի գեղասահքի առաջնություն (գրան պրի)։ Առաջնությունը տեղի է ունեցել Չինաստանի Հարբին քաղաքում, 2007 թվականի նոյեմբերի 11-ին Հարբինի միջազգային սպորտդահլիճում։ Առաջնության կազմակերպիչները Չինաստանի գեղասահքի ասոցիացիայի անդամներն են։
Առաջնությունը կայացել է տղամարդկանց, ապա կանանց միջև, զույգերի և անհատական պար սառույցի վրա։


== Արդյունքներ ==


=== Տղամարդկանց ===


=== Կանանց ===


=== Զույգեր ===


=== Պարեր ===


== Արտաքին հղումներ ==
Официальный сайт Archived 2007-11-10 at the Wayback Machine.
Результаты на сайте ИСУ Archived 2008-12-07 at the Wayback Machine.
Ամերիկացի նկարիչների միություն

Ամերիկացի նկարիչների համայնք, ամերիկացի նկարիչների միավորում։ Ստեղծվել է 1877 թվականին ամերիկացի արվեստագետների կողմից, ովքեր լքել են դիզայնի ակադեմիան` այն համարելով չափազանց պահպանողական։


== Պատմություն ==
1874 թվականին առաջին խումբը սկսել է հավաքվել բանաստեղծ Ռիչարդ Գիլդերի (անգլ.՝ Richard Watson Gilder) և նրա կնոջ Էլենի (անգլ.՝ Helena de Kay Gilder) տանը։ Երեք տարի անց ընկերությունը պաշտոնապես ստեղծվել է, և նրա առաքելություններից մեկն էր անցկացնել արվեստի ամենամյա ցուցահանդեսներ։ Հասարակության առաջին նախագահը նկարիչ Վոլտեր Շիրլոուն էր։ Նոր հասարակության մեջ առաջիններից մեկն էր քանդակագործ Օգոստոս Սենտ-Գոդենը, նկարիչ Վոլտեր Շիրլոուն, Ալբերտ Րայդերը, Ռոբերտ Գիֆորդը, Ջոն Լաֆարժը, Ջուլիան Ուիրը, Ջոն Տվախտման և Ալեքսանդր Վայանտը, դիզայներ և նկարիչ Լուիս Տիֆանին։ Արդյունքում, այդ ժամանակի ամենահայտնի արվեստագետներից շատերը միացել են խմբին, նրանցից ոմանք նաև Ազգային ակադեմիայի դիզայնի անդամ են։
Պահպանողականության հետքերը դրսևորվում են նաև նոր միության մեջ և վերջ ի վերջո 1897 թվականին տասը արվեստագետներ բաժանվում են այս խմբից ու ձևավորում են նոր խումբ։ Ի վերջո 1906 թվականին Ամերիկացի նկարիչների միությունը միավորվել է Ազգային ակադեմիայի մեջ։


== Տես նաև ==
10 ամերիկացի նկարիչներ


== Ծանոթագրություններ ==


== Արտաքին հղումներ ==
American Society of Artists  Archived 2015-03-17 at the Wayback Machine. (անգլ.)
Ամերիկացի նկարիչների միություն
Society of American Artists (անգլ.)
Պալաիա

Պալաիա (իտալերեն՝ Palaia ), կոմունա Իտալիայի Տոսկանա մարզի Պիզա գավառում։
Բնակչությունը կազմում է 4513 մարդ (2008 թվականի տվյալներով)։ Բնակչության խտությունը՝ 61 մարդ/կմ²։ Տարածքը՝ 74 կմ²։ Փոստային ինդեքս՝ 56036։ Հեռախոսային կոդ՝ 0587։
2002 թվականից ֆրանսիական Պիեռվեր քաղաքի հետ քույր քաղաքներ են։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 0587 62141
Պաշտոնական կայք՝ http://www.comune.palaia.pisa.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մալթա (կղզի)

Անվան այլ կիրառումների համար տե՛ս՝ Մալթա (այլ կիրառումներ)
Մալթա (մալթ.՝ Malta, լատ.՝ Melita), Մալթայական կղզեխմբի ամենամեծ կղզին։ Մալթան գտնվում է Միջերկրական ծովի կենտրոնում՝ հավասարապես Իտալիայից հարավ և Լիբիայից հյուսիս հեռավորության վրա։ Կղզու տարածքը 246 կմ² է։


== Անվանում ==
Անվանումն ունի փյունիկյան ծագում (փյունիկեցիները մ․ թ․ ա․ 13-րդ դարում գաղութացրել էին կղզին)։ Ենթադրում են, որ կղզուն հին հույների տված Մելիտա անվանման հիմքում հենց ընկած է փյունիկյան անվանումը՝ «ապաստան, պատսպարան» (ծովի ալիքներից) իմաստով։ Հին հունական անվանումից էլ առաջացել է այժմյան Մալթա ձևը։


== Ծանոթագրություններ ==
Ջիգիտլևկա

Ջիգիտլևկա (ռուս.՝ Джигитлевка), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Գուբս գետի ձախ ափին՝ 14 կմ հեռավորության վրա։ Գետի երկարությունը 10 կմ է, ավազանի տարածքը 18,2 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Լաբա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020000712108100003670
Հիդրոլոգիական ուսումնասիրությունների կոդը - 108100367
Ավազանի կոդը - 06.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.